Joachim Winkelhock je upokojeni nemški dirkač Formule 1 in brat pokojnega dirkača Formule 1, Manfreda Winkelhocka. Po osvojitvi naslova v prvenstvu Nemške Formule 3 v sezoni 1988, je v sezoni 1989 dobil priložnost v Formuli 1, toda z nekonkurenčnim dirkalnikom AGS JH23B se mu v sedmih poskusih ni nikoli uspelo kvalificirati na samo dirko. Leta 1999 je zmagal na dirki 24 ur Le Mansa z dirkalnikom BMW V12 LMR in s sotekmovalcema, Pierluigijem Martinijem in Yannickom Dalmasom.